  Анжелика Тихонова корреспондент 2020-тӥ арын Алнаш ёросын «Здравоохранение» йӧскалык ӵектос улсын тямыс выль фельдшер-акушер пунктъёс пуктозы. Со сярысь «ВКонтакте» мерлыко вотэсысь бамаз ёрослэн тӧроез Алексей Семёнов ивортӥз. Солэн кылъёсызъя, кыкез ФАП-ёс Байтэрек муниципал кылдытэтын кылдозы: Ӟуння (Старая Юмья) гуртын юртлы фундамент кисьтӥзы ини, нош Актэмырын (Елкибаево) ӵектос бордын ужъёс мыно. Со сяна, выль фельдшер-акушер пунктъёс Вуж Утчан, Удмурт Гондыр, Варали, Ляли, Дроздовка но Ӧркагурт (Оркинао) гуртъёсын ӝутозы. Кӧнязэ ке соос пӧлысь 31-тӥ коньывуонозь вуттозы ини, нош кылемзэ ар пумозь лэсьтозы Тодэ вайытом, Пичи Пурга ёросын туэ куать выль фельдшер-акушер пунктъёс усьтозы.  Тегъёс: Тазалык Удмуртия Алнаш лэсьтськон  